Yangi Oʻzbekiston koʻchasi yoʻl boʻyi infratuzilmasini rivojlantirish chora-tadbirlari toʻgʻrisida
(resolution, 2025-04-22)

Toshkent shahrini Toshkent viloyati bilan bogʻlovchi Mirzo Ulugʻbek va Yashnobod tumanlari hududidan oʻtuvchi yangidan qurib bitkazilgan Yangi Oʻzbekiston koʻchasida ilgʻor xorijiy arxitekturadan foydalangan holda, milliy dizaynga uygʻun va hamnafas boʻlgan zamonaviy xizmat koʻrsatish, savdo va koʻngilochar obyektlar hamda yangi koʻp qavatli turarjoy massivlarini barpo etish orqali aholining yashash sharoitlarini yaxshilashga qaratilgan bunyodkorlik ishlarini jadallashtirish muhim ahamiyatga egadir. Oʻzbekiston Respublikasi Prezidentining 2018-yil 2-avgustdagi “Respublika hududlarida “Business city” zamonaviy ishbilarmonlik markazlarini tashkil etish chora-tadbirlari toʻgʻrisida”gi PQ-3895-son qaroriga muvofiq hamda Yangi Oʻzbekistonning zamonaviy qiyofasini oʻzida aks ettiruvchi mamlakatimiz poytaxtiga kirib kelishda yangi arxitektura yechimlarini yaratish, aholi uchun sayr qilish va hordiq chiqarishga moʻljallangan barcha xizmatlarni oʻzida mujassam etuvchi yangi turarjoy massivlari qurilishini jadallashtirish maqsadida: 1. Quyidagilar: Toshkent shahar hokimligi, Toshkent viloyati hokimligi, Qurilish vazirligi va Transport vazirligining Yangi Oʻzbekiston koʻchasi boʻylab infratuzilmani rivojlantirish boʻyicha ishlab chiqilgan bosh rejaga muvofiq “Yangi Oʻzbekiston koʻchasi” ishbilarmonlik markazini tashkil etish hamda uning hududida xizmat koʻrsatish va servis obyektlari, savdo va koʻngilochar majmualar, sayilgohlar hamda koʻp qavatli turarjoylarni (keyingi oʻrinlarda — loyiha obyektlari) barpo etish; Vazirlar Mahkamasi, Qishloq xoʻjaligi vazirligi, Suv xoʻjaligi vazirligining “Yangi Oʻzbekiston koʻchasi” ishbilarmonlik markazini tashkil etish uchun Toshkent shahrining Mirzo Ulugʻbek va Yashnobod tumanlari hamda Toshkent viloyatining Yuqori Chirchiq tumani hududidan ilovaga muvofiq tanlangan jami 241,93 gektar, shundan 198,12 gektar sugʻoriladigan yer maydonining yer fondi toifasi qishloq xoʻjaligiga moʻljallangan yerlar toifasidan aholi punktlarining shahar va posyolkalar qurilishi yerlari toifasiga oʻtkazish toʻgʻrisidagi takliflari maʼqullansin. Davlat soliq qoʻmitasi huzuridagi Kadastr agentligi mazkur qarorga asosan davlat yer kadastri maʼlumotlariga tegishli oʻzgartirishlar kiritilishini taʼminlasin. 2. Toshkent shahar hokimligi huzurida davlat unitar korxonasi shaklida tashkil etilgan “Avtomobil yoʻli boʻyi infratuzilmasini rivojlantirish direksiyasi” “Yangi Oʻzbekiston koʻchasi” ishbilarmonlik markazini qurish va ekspluatatsiya qilish direksiyasi” (keyingi oʻrinlarda — Direksiya) deb qayta nomlansin. 3. Belgilansinki: Direksiya oʻz faoliyatini Oʻzbekiston Respublikasi Prezidentining 2018-yil 2-avgustdagi “Respublika hududlarida “Business city” zamonaviy ishbilarmonlik markazlarini tashkil etish chora-tadbirlari toʻgʻrisida”gi PQ-3895-son qarori va Vazirlar Mahkamasining 2019-yil 5-iyundagi “Oʻzbekiston Respublikasi Prezidentining “Respublika hududlarida “Business city” zamonaviy ishbilarmonlik markazlarini tashkil etish chora-tadbirlari toʻgʻrisida” 2018-yil 2-avgustdagi PQ-3895-son qarorini amalga oshirish chora-tadbirlari haqida”gi 461-son qaroriga muvofiq amalga oshiradi hamda unga mazkur qarorlarda nazarda tutilgan barcha imtiyozlar tatbiq etiladi; “Yangi Oʻzbekiston koʻchasi” ishbilarmonlik markazi hududidagi yer uchastkalarini elektron onlayn-auksion orqali sotishdan tushgan tushumlar (Vazirlar Mahkamasining 2022-yil 14-fevraldagi 71-son qaroriga 2-ilovaning 39-bandi “a” — “d” kichik bandlarida nazarda tutilgan xarajatlar chegirib qolingan holda) Toshkent shahrining shahar budjetida ochilgan alohida daromad hisobvaragʻiga oʻtkazilgandan soʻng, toʻliqligicha Toshkent shahar hokimligi huzuridagi Toshkent shahrini rivojlantirish jamgʻarmasiga oʻtkaziladi. Bunda: mazkur tartib auksion orqali oldin sotilgan va sotilishidan tushgan mablagʻlar Direksiyaga oʻtkazilishi belgilangan yer uchastkalariga ham tatbiq etiladi; ushbu Jamgʻarmaga oʻtkazilgan mablagʻlar Direksiyaning asoslantirilgan hisob-kitoblariga koʻra, muhandislik-kommunikatsiya infratuzilmasini qurish va yaxshilash, Direksiyani saqlash va kompensatsiya toʻlovlari uchun Direksiyaga hamda qonunchilikda belgilangan xarajatlarni amalga oshirish uchun Jamgʻarmaga yoʻnaltiriladi; qishloq xoʻjaligiga moʻljallangan yerlarning ushbu qarorga muvofiq olinishi sababli qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash boʻyicha kompensatsiya toʻlovlari mazkur yer uchastkalari sotilgandan soʻng 2025-yildan boshlab ikki yil davomida teng ulushlarda Direksiya tomonidan toʻlanadi; Moliya vazirligi tomonidan Direksiyaning asoslantirilgan hisob-kitoblariga koʻra, unga loyiha obyektlari hududigacha tashqi muhandislik-kommunikatsiya tarmoqlarini yetkazib berish hamda zarur infratuzilmani yaratish ishlari uchun mablagʻlar ajratiladi. 4. Loyiha obyektlari hududigacha tashqi muhandislik-kommunikatsiya tarmoqlarini yetkazib berish, koʻchirish hamda zarur infratuzilmani yaratish maqsadida: a) quyidagilar tasdiqlangan loyiha-smeta hujjatlariga muvofiq Direksiya mablagʻlari hisobidan: elektr energiyasi, tabiiy gaz tarmoqlari, ichimlik va oqova suv tizimini qurish va koʻchirish ishlari — tegishlicha “Oʻzbekiston milliy elektr tarmoqlari” AJ, “Hududiy elektr tarmoqlari” AJ, “Hududgaztaʼminot” AJ va “Oʻzsuvtaʼminot” AJ tarkibidagi tashkilotlar buyurtmachiligida; irrigatsiya va ochiq kollektorlarni yopiq tarmoqqa oʻtkazish yoki koʻchirish ishlari — Suv xoʻjaligi vazirligi tizimidagi tashkilotlar buyurtmachiligida amalga oshiriladi; b) aloqa tarmoqlarini qurish va koʻchirish ishlari — “Oʻzbektelekom” AK buyurtmachiligida oʻz mablagʻlari hisobiga amalga oshiriladi; v) elektr va tabiiy gaz tarmoqlari, ichimlik va oqova suv tizimi, aloqa tarmoqlarini qurish hamda irrigatsiya va ochiq kollektorlarni yopiq tarmoqqa oʻtkazish yoki koʻchirish ishlari boʻyicha (qurilishi amalga oshirilayotgan obyektlar bundan mustasno) bosh loyiha va bosh pudrat tashkilotlari buyurtmachilar tomonidan xarid qilish tartib-taomillariga muvofiq belgilanadi. 5. Toshkent shahar hokimligi Davlat soliq qoʻmitasi huzuridagi Kadastr agentligi bilan birgalikda ikki oy muddatda “Yangi Oʻzbekiston koʻchasi” ishbilarmonlik markazi hududida barpo etiladigan loyiha obyektlarini elektr energiyasi bilan taʼminlash maqsadida yangi podstansiya qurish uchun “Toshkent shahar elektr tarmoqlari” AJga (koʻpaytiruvchi koeffitsiyentlarni qoʻllamagan holda ijara toʻlovining eng kam stavkasida) ijaraga berish sharti bilan Davlat aktivlarini boshqarish agentligiga doimiy foydalanish huquqi asosida zarur yer uchastkasini ajratish masalasini Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasi muhokamasiga kiritsin. 6. Direksiya: buyurtmachi — “Toshkent shahar elektr tarmoqlari” AJga yangi podstansiya qurish ishlarini moliyalashtirish uchun asoslantirilgan hisob-kitoblarga muvofiq ikki yil muddatda qaytarish sharti bilan foizsiz qarz ajratsin; Yangi Oʻzbekiston koʻchasi boʻyidagi aeroportga tutash va uning muhofaza hududida joylashgan yer uchastkalarida loyiha obyektlarini barpo etishda aviatsiya sohasida xalqaro belgilangan talablar va normalarning inobatga olinishini taʼminlasin. 7. Toshkent shahar hokimligi Ekologiya va atrof-muhitni muhofaza qilish davlat qoʻmitasi va Oʻrmon xoʻjaligi davlat qoʻmitasi bilan birgalikda loyiha obyektlari qurilishi moʻljallangan hududdagi mavjud koʻp yillik daraxtlarga shikast yetkazmasdan boshqa joyga koʻchirib oʻtkazsin hamda ularni kelgusida saqlab qolish uchun zarur agrotexnik tadbirlarni amalga oshirsin va parvarishlash choralarini koʻrsin. 8. Qurilish vazirligi loyiha obyektlarining loyiha-smeta hujjatlari qurilish normalari va qoidalariga moslashtirilishi, sohaga oid talablar asosida belgilangan tartibda ekspertizadan oʻtkazilishi hamda qurilish-montaj ishlarini amalga oshirishda texnik jihatdan tartibga solish sohasidagi normativ hujjatlarga rioya etilishi yuzasidan nazorat oʻrnatsin. 9. Bosh prokuratura “Yangi Oʻzbekiston koʻchasi” ishbilarmonlik markazi hududidagi yer uchastkalarini elektron onlayn-auksion orqali investorlarga oshkora va shaffof tarzda sotish, yoʻnaltiriladigan mablagʻlardan oqilona, tejamkor va samarali foydalanishda qonun ustuvorligini taʼminlash boʻyicha nazorat oʻrnatsin. 10. Ushbu qaror ijrosini samarali tashkil qilishga masʼul va shaxsiy javobgar etib Toshkent shahar hokimi J.A. Artikxodjayev belgilansin. Qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. T/r Hudud nomi Yer uchastkalari egalari va yerdan foydalanuvchilar nomi Kontur raqami Jami yer uchastkasi (gektar) shundan: Tuproq ball boniteti Yerdan foydalanish huquqi turi sugʻoriladigan yerlar boshqa yerlar 1. Mirzo Ulugʻbek tumani “Tuzel Zaxidov Anvar Fayz” FX 5366, 5367 4,2 4 0,2 72,0 Ijara “Suvonqulova Gulnoza” MCHJ 5333,5334k 1,65 1,65 72,0 Ijara “Indigo Jonibek” XK 5327 1,66 1,66 72,0 Ijara “Nolis Agro” MCHJ 5279k, 5279k 2,56 2 0,56 72,0 Ijara “Kamol Xamza” MCHJ 5279k 2,48 2,4 0,08 72,0 Ijara “Shoh Sultonxon” FX 5301k, 5301k 2,6 2,53 0,07 68,8 Ijara “Mirzajalil Jaxon Bogi” FX 5126 10,71 10,28 0,43 68,8 Ijara “Visit Central Asia” MCHJ 5056, 5057 11,49 9,63 1,86 68,8 Ijara “Qibray-Agro Goodwill” MCHJ 5276k 8,21 7,08 1,13 68,8 Ijara “Tuzel-Gulzor Agro” FX 5331k 2,59 1,04 1,55 68,8 Ijara “Ziyo Samar Baraka” MCHJ 5276k, 5278 5,46 4,41 1,05 68,8 Ijara “Ansor Invest” MCHJ 5276k 2,09 1,7 0,39 68,8 Ijara Fuqaro Aliyeva Azad Rixsiyevna 5179, 5182k 6,09 5,4 0,69 Ijara Zaxira yerlari 5197, 5303, 5266, 5302, 5059, 5286k, 5182k, 5181, 5362 28,95 22,89 6,06 68,8 JAMI 29 90,74 76,67 14,07 x 2. Yashnobod tumani “Musamuhammedov-Fayzullayev Agro” FX 5236 8,7 8,7 68,8 Ijara “Jamol Ziyoviddin” FX 5248k 7 7 68,8 Ijara “Jamol Ziyoviddin” FX 5249k 4,78 4,6 0,18 68,8 Ijara “Saidali Oʼgʼli Turgʼunxoji” FX 5249k 4,2 4,2 68,8 Ijara “Tuzel-Anvarxon Ota” FX 5373, 5375 9,26 8,6 0,66 72,0 Ijara “Vaxobov Bobur Alisherovich” FX 5374 1,54 1 0,54 72,0 Ijara “O'tkir” FX 5200k 7,06 7,06 68,8 Ijara Zaxira yerlari 5369, 5295k, 5199k, 5200k, 5200k 23,98 23,98 68,8 Ijara JAMI 13 66,52 41,16 25,36 x 3. Yuqori Chirchiq tumani “Tursunmurotova Odina Mevasi” FX 597k 6,91 6,8 0,11 62,0 Ijara “Future Gardener” MCHJ 591k 9,63 9,11 0,52 64,1 Ijara “Toshkent bogʼrogʼlari” MCHJ 592k, 591k, 632t 38,09 36,57 1,52 52,5 Ijara “Marka Agro Invest” MCHJ 597k, 625k 8,36 7,99 0,37 62,0 Ijara “Serfayz-Eco-Agro” FX 627k, 625k, 597k 13,84 12,72 1,12 41,0 Ijara “Mirzajalil Chorva” FX 606k 7,84 7,1 0,74 54,0 Ijara JAMI 11 84,67 80,29 4,38 x HAMMASI 53 241,93 198,12 43,81 x